**Bara** ili **Ibara** ) su jedan od 18 naroda Madagaskara, sa 788 000 pripadnika (a to je 3% 
stanovništva), koji žive na jugu centralne madagaskarske visoravni iza naroda Betsileo. 

*Bare* su bili polunomadski narod koji je uglavnom živio u provincijama Toliara i Fianarantsoa, na glasu kao odlični ratnici.
I oni kao i većinski *Merine* i njihovi susjedi *Betsileo* govore - malgaški makrojezik, ali posebnim *Bara dijalektom*.

Historija
---------

Karta rasprostranjenosti malgaških etničkih grupa
Tokom srednjeg vijeka *Bare* su živjeli podjeljeni u brojne male plemenske klanove, vremenom su pet klanova postali dominantni.
Kraljevstvo Merina nikad nije uspjelo pokoriti *Bare*, tako da su oni početkom 19. vijeka imali svoja dva kraljevstva, od kojih je jedno opstalo sve do francuske okupacije Madagaskara 1895. Njihova kolonijalna uprava imala poteškoća sa njima da ih uklopi u svoju koloniju. Od francuske uprave - *Bare* su se počeli baviti zemljoradnom i trajno nastanjivati

*Bare* su rasno najsličniji Sakalavama, jer imaju najviše karakteristika Bantu crnaca i daleko manje azijatskih. 
*Bare* su na Madagaskaru, poznati kao nomadski pastiri brojnih stada zebua (vrsta afričkog goveda).
I *Bare* su poznati među Malgašanima kao odlični drvodjelje i kipari velikih drvenih statua, koje ukrašuju sa ljudskom kosom.

Geografska rasprostranjenost
----------------------------

Teritorij na kojem danas žive *Bare* proteže se uglavnom po *Provinciji Toliara*, oko gradova Ihosi i Betroka  i nešto manje u *Provinciji Fianarantsoa*.

Kultura, vjera i običaji
------------------------

Tradicionalni pećinski grob naroda Bara
*Bare* su tradicionalno živjeli podjeljeni u porodične klanove, kao nomadski pastiri i poligamisti. U njihovom tradicionalnom nomadskom životu, sve se vrtilo oko zebua, koji su predstavljali njihovo osnovno bogatsvo. Krađa zebua - **dahalo** imala je simboličko značenje u njihovim tradicionalnim svadbenim svečanostima, kao dokaz muževnosti i zrelosti mladoženje, ali i kao otkupnina za mladenku koju je mladoženja dao roditeljima svoje odabranice.

Socijalna struktura *Bara* je po mnogočemu slična susjednom narodu *Betsileo* sa kojima su njihovi poglavari bili i u krvnom srodstvu i sa kojima su vjekovima dijelili iste teritorije na centralnoj visoravni. Duga tradicija ropstva, ukinuta je tek za vrijeme francuske kolonijalne uprave na kraju 19. vijeka - ostavila je tragove na njihov socijalni život. Njihovo društvo i danas je snažno hijerarhijski i kastinski podjeljeno. 

evropski misionari su od kraja 19. vijeka, uspjeli većinu *Bara* obratiti se na kršćanstvo, tako da su oni protestanti ili katolici, ali su još uvijek i animisti koji vjeruju u svoje tradicionalne, bogove, duhove i magije. 
Svoje mrtve pokapaju u prirodnim pećinama, a za njima žale tako da si odrežu kosu. Vjeruju da su duše umrlih opasne po život, tako da su u prošlosti napuštali svoja staništa, nakon smrti nekog od svojih pripadnika, prepuštajući to mjesto duhu pokojnika. *Bare* su također vjerovale u magične sile prirode kao što je **helo**, za kog su vjerovali da se pojavljuje među šumskim drvećem.

Veze
----

* Malgaši
* Merina
* Betsileo
* Sakalava

Izvori
------

1. 1 2  Bara of Madagascar, na portalu Joshua Project, pristupljeno 14. 09. 2011.(`en`)
2. ↑  Bara, na portalu Encyclopædia Britannica, pristupljeno 20. 09. 2011.(`en`)
3. 1 2  Peoples of the Central Highlands, na portalu Country Studies, pristupljeno 20. 09. 2011.(`en`)
4. ↑  Peoples of the West Coast, na portalu Country Studies, pristupljeno 20. 09. 2011.(`en`)
5. ↑  Bradt, Hillary; Austin, Daniel (2007). *Madagascar* (9th izd.). Guilford, CT: The Globe Pequot Press Inc.. str. 113–115. ISBN 1841621978.
6. ↑  People of Tsaranoro, na portalu Tsara Camp, pristupljeno 20. 09. 2011. Arhivirano 2007-03-11 na Wayback Machine-u(`en`)

Vanjske veze
------------

***Bara (narod)*** na Wikimedijinoj ostavi

* Narodi Tsaranora Arhivirano 2007-03-11 na Wayback Machine-u (`en`)
* Narod Bara, na portalu Pray Africa Arhivirano 2015-12-08 na Wayback Machine-u (`en`)
* Narod Bara na portalu Encyclopædia Britannica (`en`)

| * p
* r
* u
**Etničke grupe Madagaskara** |
| --- |
| 
Antaifasi •
Antemoro •
Antaisaka •
Antambahoaka •
Antandroi •
Antankarana •
Antanosi •
Bara •
Betsileo •
Betsimisaraka •
Bezanozano •
Karana (Malgaški Indijci) •
Mahafali •
Makoa •
Merina •
Mikea •
Sakalava •
Sihanaka •
Sinoa (Malgaški Kinezi) •
Tanala •
Tsimiheti •
Vazaha (Malgaški Francuzi) •
Vazimba •
Vezo •
Zafimaniri •
Zafisoro
 | Malgaška zastava |